kardosdrur/scandi-wiki huggingface dataset:
Staatskanzlei

Et Statskancelli (tysk: Staatskanzlei) er i tysksprogede stater en myndighed, der sekretariatsbetjener en regeringsleder (fx en ministerpræsident eller en forbundskansler) eller et statsoverhoved (fx forbundspræsidenten i Bern eller den daværende kejser i Wien).

Et statskancelli er en administrativ stab, der varetager støttefunktioner i forhold til statsoverhovedet, den ledende minister eller i forhold til regeringen som helhed.

Selvstændige stater

Tyskland 
Bundeskanzleramt er residens og sekretariat for de tyske forbundskanslere.

Forbundskancelliet blev oprettet i Bonn i 1949. Den nuværende bygning ligger i Berlin, og den blev indviet i 2002. 

Palais Schaumburg i Bonn blev forbundskanslerens officielle bolig i november 1949. Palæet rummede også forbundskanslerens sekretariat, indtil en ny kontorbygning kunne indvies i 1976. 

Siden 1999 har forbundskansleren haft to officielle tjenestesteder, nemlig Forbundskancelliet i Berlin og Palais Schaumburg i Bonn.

Østrig  
Bundeskanzleramt i Wien er residens og sekretariat for de østrigske forbundskanslere.

Schweiz 
Schweizerische Bundeskanzlei i Bern ledes af en politisk valgt forbundskansler (Bundeskanzler eller Bundeskanzlerin).

Forbundskansleren er formelt ikke medlem af regeringen, men deltager i forbundsrådets møder, dog uden stemmeret. 

Forbundskancelliet (Schweizerische Bundeskanzlei (BK)) løser stabs- og sekretariatsopgaver for forbundsrådet (dvs. for regeringen). Desuden offentliggør kancelliet lovene og er ansvarlig for forbindelserne mellem regeringen og parlamentet.

Delstater 
I de fleste tyske delstater har ministerpræsidenten sit eget statskancelli.
 
I Baden-Württemberg kaldes ministerpræsidentens kontor for Staatsministerium. I Berlin, Hamburg og Bremen kaldes de regerende borgmestres kontorer for Senatskanzlei. 

De fleste af kanton-regeringerne i Schweiz har deres egne sekretariats stabe (Stabsstelle eller Verwaltungsstab). Staben ledes af en statssekretær (statsskriver, tysk: Staatsschreiber), der kan deltage i kanton-regeringens møder, dog uden stemmeret.

Historisk 
Rigskansler Otto von Bismarck oprettede Rigskancelliet i Berlin i 1871. Det eksisterede til 1945.

I det kejserlige Østrig eksisterede Hus-, hof- og statskancelliet (Haus-, Hof- und Staatskanzlei) fra 1742 til 1848. 

Kancelliet tog sig af sager om det kejserlig hus Habsburg (også kaldt for ’’Huset Østrig’’), driften af hoffet samt af stats- og regeringssager.

I 1867–1918 blev en del af sagerne varetaget af det kejserlige og kongelige Ministerium for det kejserlige Hus og for Udenrigspolitik (Ministerium des kaiserlichen Hauses und des Äußeren). Ministeriet lå i Wien.

Østrigs politik
Schweiz' politik
Tysklands politik
Diatribe

Diatriben er en litteraturgenre, som opstod i antikkens Grækenland i det 3. århundrede f.Kr. Genren blev skabt af periodens kyniske gadeprædikanter, og rummede en lang række retoriske elementer, heriblandt anekdoter og vittigheder, hvormed prædikanterne advarede mod tidens forfald. I sin senere, romerske form, blev diatriben egentlig litteratur med vægt på satiren.

Kilde 
 Per Stig Møller, Preben Hasselbalch, Jens Winther: Antikleksikon, Stig Vendelkærs Forlag, 1970, 

Retorik
Litteratur
Grabow (adelsslægter)

Grabow eller Grabou er navnet på to forskellige uradelsslægter fra Nordtyskland; den ene fra Brandenburg, den anden fra Mecklenburg. Begge slægter har haft medlemmer, som indvandrede fra Tyskland til Danmark.

Kendte personer 
 Jørgen Rudolphsen von Grabow, politiker og amtmand
 Rudolph Günter von Grabow, godsejer 
 Jørgen von Grabow, politiker

Eksterne henvisninger 
 roskildehistorie.dk: Slægtstavle Grabow
 roskildehistorie.dk: Slægtstavle Grabow
 roskildehistorie.dk: Slægtstavle Grabou

Adelsslægter fra Brandenburg
Adelsslægter fra Mecklenburg
Adelsslægter fra Danmark
HTL

HTL er en forkortelse af det engelske udtryk Hydro Thermal Liquefaction, der er navnet på en teknologi, der anvendes til omdannelse af fast stoffer til flydende stoffer. 

Danske forskere undersøger teknologien til fremstilling af biobrændstof ved omdannelse af biomasse 

Først laves en grød af biomasse og vand af f.eks. gylle, spildevandsslam, alger og findelt halm. Grøden bringes under tryk og opvarmes til 400 °C, og med en katalysator starter en række kemiske omdannelser, der resulterer i dannelsen af flydende stoffer som kulbrinter eller flydende råolie, der kan raffineres på samme måde som olie fra fossile kilder

Se også 
 Likvefaktion

Referencer 

Kemi
Biomasse
Kong Salomons Nøgle (Clavicula Salomonis)

Kong Salomons Nøgle (lat. Clavicula Salomonis) er en magisk grimoire, der tilskrives kong Salomon. Værket er i to dele.

 Første del handler om besværgelser af dæmoner ved hjælp af en magisk cirkel. Der er vejledninger i fremstilling af talismaner til de syv planeter.
 Anden del er en række magiske ritualer, f.eks. til fremstilling af jomfru-pergament, lys, røgelse, rituelle våben og andre genstande, som magikeren har brug for.

Kong Salomons Nøgle er oversat til engelsk af okkultisten Samuel Liddell MacGregor Mathers. Mathers oversættelse var baseret på en række udgaver af værket. Mathers udgave af værket er igen oversat til en række sprog, herunder dansk.

En serie af magiske værker tager afsæt i Kong Salomons Nøgle:

 Goetia - eller Kong Salomons Lavere Nøgle
 Liber Armadel m.fl.
 Pave Honorius' Grimoire
 Grand Grimoire m.fl.

Se også:

 Samuel Lidell MacGregor Mathers "The Key of Solomon the King" (London 1888)
 Arthur Edward Waite "The Book of Black Magic and of Pacts"

Okkultisme
Lærebøger
100 Pipers

100 Pipers er en skotsk whisky, som produceres af Seagram, der i dag indgår i spirituskoncernen Pernod Ricard. 100 Pipers blev lanceret i 1965 og er opkaldt efter en gammel skotsk sang. 100 Pipers er en blended whisky. Det er "No. 2 standard whisky in Asia", og "No. 1 standard whisky" i Thailand. Udover at bliver solgt i Thailand bliver den også solgt i Indien, Spanien og Sydamerika. 100 Pipers er et blend af 25 og 30 whiskyer. Meget af den kommer fra Allt a'Bhainne-distilleriet, der også ejes af Pernod Ricard og som ikke selv har faciliteter til at hælde på flaske. 100 Pipers bliver hældt på flaske i Skotland og Indien.

Referencer 

Litteratur
 Charles MacLean: 500 af de bedste whiskyer i verden, Nyt Nordisk Forlag Arnold Busck 2012, 

Whisky fra Skotland
Aberfeldy

Aberfeldy (Skotsk gælisk: Obar Pheallaidh) er en by (town) i regionen Perth and Kinross i Skotland. Historisk set er det indenfor området Atholl.

Ved folketællingen i 2001 havde Aberfeldy 1.895 indbyggere. 
I 2006 blev folketallet anslået til 1.940 indbyggere. 5,17 % af indbyggerne taler gælisk.

Aberfeldy ligger ved floden Tay, cirka 5 kilometer fra flodens udspring i Loch Tay. Nærmeste større by er Perth, ca. 30 kilometer sydøst for Aberfeldy.

Robert Burns skrev et digt ved navn The Birks of Aberfeldy.

J.K. Rowling, forfatter til bøgerne om Harry Potter, ejer herskabshuset Killiechassie House ved Aberfeldy.

Referencer

Eksterne links
 Aberfeldy på whiskywiki.no 
Aberfeldy&Loch Tay turistinformation

Byer i Skotland
Slaget ved Wesenberg (1268)

Slaget ved Wesenberg (,  ( )) var et slag mellem den tyske orden og danske riddere på den ene side og hære fra Republikken Novgorod, Republikken Pskov og Vladimir-Suzdal på den anden side. Slaget blev udkæmpet den 18. februar 1268 nær den estiske by Rakvere (,  ()), og endte med en afgørende sejr for russerne.

Den Tyske Orden, der var allieret med de danske riddere, som regerede det nordlige Estland, blev ledet af Otto von Lutterberg. I den tysk-danske hær var der mange estiske fodfolk. De russiske troppers ledere var guvernør i Novgorod Mikhail Fjodorovitj, Daumantas af Pskov og Storfyrste Dmitrij Alexandrovitj, søn af Alexander Nevskij, der repræsenterede Vladimir-Suzdal.

Ridderne havde lært af Slaget på isen. De opstillede i kileformation, der havde høj gennemtrængningsskraft, men samtidigt havde svært ved at manøvrere. Derfor delte de hæren op i to dele, hvor den ene skulle være i reserve for at kunne angribe fra baghold med en anden kile i løbet af slaget. Denne taktik var fra starten vellykket. Midten af den russiske hær, som hovedsageligt bestod af mænd fra Novgorod og Pskov, kom i alvorlige problemer, blandt andre faldt lederen Mikhail Fjodorovitj. Novgorodkrønikken beskriver den gensidige nedslagtning som noget "vore fædre og bedstefædre aldrig har set".

Imidlertid holdt ridderhærens reserve sig ikke til den oprindelige plan. Reserven havde fået det indtryk, at slaget allerede var vundet og slog sig på plyndring det russiske træn. Imidlertid blev de mødt af et uventet flankeangreb af tropperne fra Vladimir-Suzdal under ledelse af storfyrste Dmitrij Alexandrovitj, dermed udviklede situationen sig til russerne fordel. Ridderne blev forfulgt flere kilometer og dræbt eller taget til fange. Med sejren satte de russiske styrker en stopper for den tysk-danske ekspansion de næste 30 år.

Kilder 

Wesenberg, Slaget ved (1268)
Wesenberg, Slaget ved (1268)
Korstogene
Wesenberg (1268), Slaget ved
Wesenberg, Slaget ved (1268)
Begivenheder i 1268
League of European Research Universities

League of European Research Universities (forkortet LERU) er en sammenslutning af 23 europæiske universiteter, som bedriver intensiv forskning. Netværket blev grundlagt i 2002. Generalsekretariatet for LERU er i Leuven i Belgien.Københavns Universitet blev medlem af LERU den 1. januar 2017.

Medlemmer af LERU

Kilder

Eksterne henvisninger 
 leru.org 
 leru.org/facts-and-figures 

Universiteter
Forskningsinstitutioner
Uddannelse i Europa
Organisationer i Europa
Internationale organisationer
Etableret i 2002
Flis

Træflis er fast træmateriale som er skåret eller delt i mindre stykker.

Træflis er fast brændstof af biomasse til biobrændsel og det er et råmateriale til papirmasse. Det benyttes også som dækmateriale mellem planter og træer i haver, parker og som bioreaktor til denitrifikation. En maskine til at fremstille træflis kaldes en flishakker.

Eksterne henvisninger 

 Commercial Heating Installations 
 Vermont Heat Research – An Experimental (inverted downdraft) Woodchip Furnace 

Brændstoffer og brændsler
Edward Snowden

Edward Joseph Snowden (født 21. juni 1983) er en amerikansk whistleblower som i 2013 lækkede hemmelige oplysninger fra National Security Agency (NSA) vedrørende global overvågning.

Snowden blev verdensberømt som whistleblower i juni 2013, da han lækkede oplysninger til den amerikanske dokumentarfilminstruktør Laura Poitras og til den britiske avis The Guardians journalister Glenn Greenwald og Ewen MacAskill om NSA's massive, hemmelige, verdensomspændende masseovervågning, hvori blandt andet programmet PRISM indgår, som har været iværksat mod bl.a. Europa-Parlamentsmedlemmer.

Snowden blev efter ca. en måneds ophold i transithallen i Moskva-Sjeremetevo Internationale Lufthavn tildelt ét års midlertidigt asyl i Rusland, som han, da perioden var udløbet, fik forlænget i 3 år.

I september 2022 fik Snowden russisk statsborgerskab af Vladimir Putin

Litteratur 
 Glenn Greenwald, Overvåget - En insiderberetning om Edward Snowden, NSA og den amerikanske overvågningsstat, 
 Edward Snowden, I offentlighedens tjeneste,

Referencer

Eksterne henvisninger 
 

Efterretningsfolk fra USA
Aktivister fra USA
Flygtninge
Personer fra North Carolina
Overvågning
Whistleblowere
Personer associeret med it-sikkerhed
Imperiet

Imperiet kan være forskellige ting.

 Et imperium, et rige, der strækker sig over flere folkeslag
 Imperiet (bog), en bog skrevet af Michael Hardt og Antonio Negri
 Imperiet (band), et svensk punk- og rockband

Eksempler på imperier 
 Det belgiske koloniimperium
 Det britiske imperium
 Det franske koloniimperium
 Det italienske koloniimperium
 Det portugisiske koloniimperium
 Det spanske imperium
 Det svenske koloniimperium
 Det tyske koloniimperium

 Se også skabelonen om "Koloniimperier: (1870 til 1945)"

Fiktive 
 Det Galaktiske Imperium fra Star Wars-universet
Theodor Reuss

Theodor Reuss (født 18. juni 1855 i Augsburg i Tyskland, død 28. oktober 1923 i München) var en tantrisk okkultist, utopisk socialist, journalist, politi-spion, sanger og forkæmper for kvindefrigørelse.

Han stiftede sammen med Carl Cellner den magisk orienterede frimurerrite Ordo Templi Orientis. Han afløste Cellner som overhoved og stormester i riten.

Okkulte forfattere fra Tyskland
Frimurere fra Tyskland
Personer fra Augsburg
Beta-alanin

β-Alanin eller beta-alanin er en modificeret udgave af aminosyren alanin. β-alanin er en ikke-essentiel aminosyre, som ikke indgår i kroppens biosyntese af proteiner og enzymer. Den er ikke essentiel, fordi menneskets leverceller er i stand til selv at syntetisere β-alanin. Man får dog en vis mængde β-alanin igennem kosten. Specielt kød indeholder store mængder β-alanin.

Effekten af β-alanin 

Sammen med den essentielle aminosyre histidin indgår β-alanin i dipeptidet carnosin. Carnosin er et stof, som er i stand til at regulere pH i blodet eller i cellerne. Carnosin kaldes derfor en buffer. Carnosin findes i meget høj koncentration i skeletmuskulaturen. Specielt type II muskelfibrene har en meget høj koncentration af carnosin, da disse muskelfibre står for det man kalder anaerobt muskelarbejde, hvor der ophobes store mængder mælkesyre, hvilket stiller større krav til bufferkapaciteten.

Når man anvender β-alanin som kosttilskud, øger man koncentrationen af carnosin i muskelcellerne, og man opnår derved en præstationsfremmende effekt. Den præstationsfremmende effekt ved β-alanin er veldokumenteret. Der findes undersøgelser, som dokumenterer at koncentrationen af carnosin stiger med helt op til 80 %, når man supplerer med β-alanin i 10 uger.

Bivirkninger ved β-alanin 

Da β-alanin er et relativt nyt kosttilskud, de langsigtede virkninger kendes ikke. Den mest almindelige kortsigtede bivirkning ved β-alanin er en prikkende eller stikkende fornemmelse i huden (paræstesi), samt en rødmen, som normalt aftager efter et par timer. Den prikkende fornemmelse kan dog minimeres eller helt elimineres, hvis man deler dagsdosis ud på mindre doser. 

Derudover kan man nu få β-alanin-tabletter som giver en langsommere frigørelse af β-alanin. Hvor man ved indtagelse af 800 mg β-alanin på engang typisk får den prikkende fornemmelse i huden, så kan man ved indtagelse af tabletterne indtage helt op imod 1,6 gram ad gangen uden at opleve bivirkninger. 

Der findes også to undersøgelser, hvor man har undersøgt om hvorvidt β-alanin har en negativ indvirkning på diverse blodværdier, og i begge forsøg fandt man ingen grund til bekymring, hvilket tyder på at de kortsigtede bivirkninger ved β-alanin er harmløse.

Dosering af β-alanin 
Den optimale doseringsprotokol for β-alanin er endnu ukendt, da det stadigvæk er et relativt nyt kosttilskud. De fleste undersøgelser på området har dog arbejdet med doseringer på mellem 3 og 6,4 gram dagligt, fordelt på doser af 800-1000 mg, i minimum 4 uger.

Referencer 

Aminosyrer
Johan 1. af Sachsen

Johan 1. (tysk: Johann I.), (født 12. december 1801 i Dresden, død 29. oktober 1873 i Pillnitz) var konge af Sachsen fra 1854 til 1873. Han var søn af tronfølger Maximilian af Sachsen og Caroline af Parma.

Ægteskab 
I 1822 blev Johan gift med Amalia Augusta af Bayern (1801-1877). Dronning Amalia Augusta var datter af kong Maximilian 1. Joseph af Bayern (1756 – 1825) og Karoline af Baden (1776 – 1841).

Børn 
 Marie (1827–1857)
 Albert 1. (1828–1902), konge af Sachsen, gift med 1853 prinsesse Carola af Wasa (1833-1907), sønnedatter af kong Gustav 4. Adolf af Sverige-Finland. Carola blev den sidste dronning af Sachsen.
 Elisabeth (1830–1912)
 gift 1850 med prins Ferdinand Maria af Savoyen-Carignan, hertug af Genua (1822-1855), hertug Ferdinand var bror til kong Victor Emanuel 2. af Italien. Elisabeth og Ferdinand fik to børn. Datteren blev gift med sin fætter kong Umberto 1. af Italien.
 gift 1856 med sin hofmarskal marchese Niccolo Rapallo (1825-1882). I første omgang var ægteskabet hemmeligt. Da kong Victor Emanuel 2. hørte om ægteskabet, blev parret udvist af Italien. Nogle år senere fik de dog lov til at vende tilbage.
 Ernst (1831–1847)
 Georg (1832–1904), konge af Sachsen, gift 1859 med prinsesse Maria Anna af Portugal (1843–1884), datter af dronning Maria 2. af Portugal (1819 – 1853).
 Sidonie (1834–1862)
 Anna af Sachsen (1836–1859), gift 1856 med storhertug Ferdinand 4. af Toscana (1835 – 1908). De fik en datter, der døde som 25-årig.
 Margarete af Sachsen (1840–1858), gift 1856 med ærkehertug Karl Ludvig af Østrig (1833 – 1896). Karl Ludvig var kortvarigt tronfølger i 1889. Hans søn tronfølger Franz Ferdinand (1863 – 1914) blev myrdet i Sarajevo. 
 Sophie Marie af Sachsen (1845–1867), gift 1865 med Karl Theodor, hertug i Bayern (1839 – 1909), deres datter Amalie Maria, hertuginde i Bayern (1865 – 1912) blev gift med Mindaugas 2. af Litauen (1864 – 1928), som forgæves var kandidat til tronerne i Monaco, Albanien, Polen, Elsass - Lothringen og Litauen. I sit andet ægteskab blev Karl Theodor bl.a. far til dronning  Elisabeth Gabriele Valérie af Belgien (1876 – 1965) (gift med kong Albert 1. af Belgien (1875 –  1934)) og prinsesse  Marie Gabrielle (1878–1912) (gift med den senere kronprins Rupprecht af Bayern (1869 – 1955) (en søn af kong Ludwig 3. af Bayern)). Karl Theodor var bror til kejserinde Elisabeth af Østrig-Ungarn.

Se også 

 

Albertinske linje af Huset Wettin
Konger af Sachsen
Katolske monarker
Tyskere i 1800-tallet
Personer fra Dresden
Agoda

Agoda er et online rejsebureau, der er specialiseret i at tilbyde reservationer af hoteller over hele verden, især i Asien. Dets hovedkvarter ligger i Singapore og har større forretningsaktiviteter i Bangkok, Kuala Lumpur, Tokyo, Sydney, Hongkong og Budapest samt yderligere supportkontorer i større byer i Asien, Afrika, Mellemøsten, Europa og Nord-/Sydamerika.

Firmaet er i dag ejet af Booking Holdings inc, der ejer en lang række rejse- og bookingrelaterede tjenester, herunder Booking.com og Priceline.com.

Historie 
Virksomheden blev grundlagt sidst i 1990’erne i Phuket i Thailand under navnet PlanetHoliday.com. Idéen bag var at udnytte den daværende opblomstring af søgemaskiner på internettet til at give kunder hotel- og rejseinformation. I 2003 blev PrecisionReservations.com tilføjet som partner, og i 2005 blev selskaberne sammenlagt under Agoda Company Pte. Ltd, der blev registreret Singapore.

Overtagelse 
I november 2007 blev virksomheden opkøbt af Priceline (Nasdaq:PCLN) og blev dermed dennes  tredje internationale opkøb. Per medio 2013 formidler virksomheden værelser på mere end 300.000 hoteller over hele verden, har mere end 1.200 medarbejdere i over 20 lande.

Forretningsaktiviteter 
Agodas hovedfunktion er at tilbyde søgning efter, sammenligning og booking af hotelværelser. Til brug for sammenligningen trækkes på anmeldelser fra såvel Agodas egne kunder som Booking Holdings andre sites.

Tjenesten tilbydes via firmaets hjemmeside, samt  en mobilapplikation til både iOS og Android.

Udmærkelser 
Agoda har i i 2008 og 2012 vundet Travelmole Asia Pacific Web Awards, hhv i kategorierne ”Best Accommodation Site" og "Favorite Online Travel Site".

Medlemskaber 
Agoda har været medlem af PATA (Pacific Asia Travel Association) siden 2006.

Kilder

Eksterne henvisninger 
 Agodas officielle hjemmeside
 Pricelines officielle hjemmeside
 Travelmoles officielle hjemmeside

Kategorier  
Turisme
Rejsebureauer
Online booking
Lanfang

Republikken Lanfang var en stat der lå på Borneo der hvor den indonesiske provins Vestkalimantan ligger nu. Den blev grundlagt af kineseren Luo Fangbo i 1777 og betalte tribut til Qingdynastiet i Kina. Den ophørte med at eksistere da hollænderne erobrede staten i 1884.

Historie 
Sultanerne på Vestborneo importerede kinesisk arbejdskraft til at arbejde i guld- og tinminerne. Flere af minesamfundene var politisk selvstændige men Lanfang er det bedst kendte fordi den sidste leders svigersøn skrev en bog om statens historie.

Forhenværende asiatiske lande
Forhenværende republikker
Indonesiens historie
Hvirvel

En hvirvel (la. vortex), er i fluidmekanikken en roterende bevægelse i en fluid. Det kan f.eks. iagttages, når vand strømmer ud af bunden i et badekar.

Alle spiralbevægelser med lukkede strømlinjer er hvirvelstrømme. Bevægelse af en væske, der hvirvler hurtigt omkring et center, kaldes en vortex. Hastigheder og rotationshastighed af væskens hastighed er størst nær centrum og aftager gradvist væk fra centrum.

Hvirvler kan være en såkaldt fri vortex, hvor den individuelle hvirvel opretholder energi i form af en strømkilde eller et fald i vortexcentrum, som derefter danner en logaritmisk strømformular.

Et kaotisk system af hvirvler kaldes for turbulent strømning.

Se også 
 Gyre
 Saturns heksagon
 Malstrøm

Referencer 
 Gyldendals - Den Store Danske
 DS&L: Ordbog over det danske sprog

Fluidmekanik
Rotation
Dobbeltanlæg (mølle)

Et dobbeltanlæg er betegnelsen for en møllegård, hvor der både er tilknyttet en vindmølle og en vandmølle. Sådanne anlæg var ret almindelige i Europa i perioden 1700-1900. Også i Danmark har de været temmelig udbredte, men  er kun ganske få bevarede.

Vindmøllerne blev fortrinsvis anvendt til at male korn, mens vandmøllerne havde mange forskellige funktioner, f.eks. at drive maskiner eller producere elektricitet.

Bevarede anlæg i Danmark 

Følgende dobbeltanlæg er stadig bevarede eller delvis bevarede i Danmark:

 Blåbæks Mølle - Et funktionsdygtigt anlæg med hollandsk vindmølle. Anlægget er  museum 
 Dorf Mølle - Et funktionsdygtigt anlæg med hollandsk vindmølle. Anlægget er  museum 
 Grubbe Mølle - Et funktionsdygtigt anlæg med hollandsk vindmølle. Anlægget er  museum 
 Lydinge Mølle -Et dobbeltanlæg i forfald, som  er nedrivningstruet
 Pibe Mølle - En stubmølle, som er funktionsdygtig og en vandmølle, hvor kun bygningerne har overlevet
 Vibæk Mølle - Et dobbeltanlæg, hvor vandmøllen er museum og det er planlagt, at vindmøllen skal restaureres.
 Trente Mølle - Vandmøllen er  indrettet til beboelse, mens vindmøllen er gået tabt.

Vindmøller, der indgår i dobbeltanlæg

Noter

Litteratur 
Lebech-Sørensen, Anne Marie: Vindmøller og vandmøller i Danmark, bd. 1 - 4, Forlaget SKIB, 2001-2006

Bebyggelsestyper
Bebyggelsesgeografi
Vindmøller
Vandmøller
Collonca

Collonca er en haleløs høne der lægger op til 3 æg om dagen. Den havde oprindeligt en hale i 1345, men efter længere evolution har collonca-hønen tilpasset sig det sydamerikanske klima uden dens hale.

Se også 
 Araucana

Hønseracer
PLAZA Design by Utzon

PLAZA Design by Utzon er et byggeprojekt på Strandvejen i Aalborg, som forventes klar til indflytning i 2014. PLAZA ligger på et hjørne af Strandvejen og Tolboldgade, som er en del af Aalborgs havnefront tættest på Limfjordsbroen, der forbinder Aalborg og bydelen Nørresundby. Byggeriet er baseret på et designoplæg af Kim Utzon, der også har tegnet Utzon Center og Bikuben Kollegiet på Aalborgs havnefront. Kim Utzons designoplæg er blevet arbejdet videre på af Arkitektfirmaet Kjær & Richter.

Dispotion 
Bygningen er opdelt i et øst- og vesttårn. Østtårnet mod Limfjordsbroen kommer til at indeholde erhverslokaler. I vesttårnet på 10 etager vil der være eksklusive lejligheder. Under tårnene findes flere erhverslokaler og parkering til bygnings benyttere.

Kilder

Eksterne henvisninger 
 Officiel hjemmeside 

Etableret i 2014
Bygninger, konstruktioner og anlæg i Aalborg